Превод : nikter 
Доставчик на линковете : MorfeiI 
От pgm и barut  - огромна благодарност на nikter  за положения труд ! 

 

 

Установих, че малко от пишещите тук (във форума на Data.BG)  хора, наистина четат и разбират английски. Ето защо реших да преведа началните статии на morfeiI, а пък модераторите могат да ги сложат, където ще е най-удобно за всички. Правя всичко това, за да може хората, които четат тази тема да не задават излишни въпроси или да не остават разочаровани, когато не получат отговори. Превода е направен така, че да се разбира от всички, затова на някои места съм си позволил да превеждам свободно. Ако някой друг е по-в-час с точния превод на определени технически понятия, нека се намеси или ми прати ЛС, за да коригирам.

НАРЪЧНИК ЗА ОВЪРКЛОК

Внимание: Овърклоквате на собствен риск!

Данните и информацията, осигурени в този наръчник, са само за информационна и образователна цел и не са предвидени за търговско разпространение. Нито MSI, нито който и да е споменат по-долу автор, ще се считат виновни относно каквито и да било грешки или забавяния във връзка със съдържанието, нито следва да се държат отговорни за каквито и да е повреди, причинени от модифициране или овърклокване на вашият компютър. Производителите са в правото си да се съобразят или да не се съобразят с гаранцията, на който и да е овърклокнат компютър или модифициран компютърен компонент. Всички промени по вашата система ги правите на свой собствен риск.

Защо да овърклоквам?

Днес овърклока не е тайна. Вече е станал доста популярен, а дори се е превърнал в пристрастяване за някои хора. Определението на понятието Овърклок е просто: това означава да накараш една затворена верига/система да работи над специфичните си скорости. Но защо да овърклоквам? Някои казват, за да изстискам повече от същите пари. “Ей го, що да не изцоцаме повече?” Обаче, истинският довод за овърклока е, че по този начин можеш да направиш една “остаряла за времето си” машина, отново на съвременно ниво. Ако системата е вече извън гаранция, риска ще е ограничен. (Аз лично съветвам всеки начинаещ първо да овърклокне някое “остаряло” PC, просто за да придобие първоначален опит.)

Да узнаем повече за Централната Процесорна Единица или Процесора (CPU)
(по-надолу ще ползвам английските съкращения, например CPU = процесор)

Скоростта на CPU се базира на два фактора. Първият е обмена между дъното и FSB-шината. Според http://en.wikipedia.org/wiki/Main_Page (Wikipedia, the free encyclopedia) FSB е скоростта, с която CPU общува с RAM (паметта). Много системни компоненти, включително PCI и AGP шините, работят обикновено на скорости, които се извличат като кратни от скоростта на FSB. Или казано накратко, колкото по-бърза FSB, толкова по-бърз процесор и съответно по-бърз компютър. Другият фактор, контролиращ скоростта на CPU, е множителя (multiplier). Той определя процентно скоростта на CPU спрямо FSB.

FSB на новите процесори се простира от 400 MHz до 800 MHz. Това не са истинските процесорни скорости, а са кратни-на-четири скорости. Процесорите прехвърлят данни по 4 пъти на цикъл (clock cycle), например, 800 MHz FSB е всъщност 4х200MHz процесорна скорост (200 MHz x 4 = 800 MHz). Скоростта на ядрото на CPU се получава от умножение на скоростта на FSB по множителя на процесора (multiplier). Например, един процесор на 3200MHz (т.е. 3.2 GHz) следва да има FSB на 800 MHz, което означава, че множителя е на 4 и така CPU-то е настроено да работи на 4 пъти по-голяма скорост от тази на FSB-то. (800 MHz х 4 = 3200 MHz). Но по-рано споменахме, че скоростите са кратни-на-четири, така че 3200 MHz всъщност идва от 16 пъти по 200 MHz (200 MHz x 16 = 3200 MHz).

Имайте предвид, че не всички процесори притежават кратна-на-четири FSB скорост. Например, Intel Pentium 4 (Northwood core) има такава. Но Intel Pentium III, AMD Athlon XP и AMD Duron имат само кратна-на-две FSB скорост.

Да заключим множителя

Преди няколко години бихте имали възможност да клоквате процесори като избирате по-висок множител. Това беше премахнато, в желанието на производителите да се преборят с премаркирането на CPU-тата. Непрекъснато се появяваха фалшиви процесори на пазара, понеже всеки имаше възможност да представя скоростта за каквато си поиска. Съществуващото днес ограничение (само до една степен) в множителя е именно поради овърклокърска забрана и предпазване от фалшификати. Както виждате единственият начин за овърклок, който остава е да избираме по-висока скорост от FSB, а възможността да вдигаме FSB-то на малки стъпки от по 1MHz, която съществува в днешните дъна, ни дава голямо предимство за овърклок.

Погледнете си дъното

Преди да овърклоквате каквото и да е се осведомете дали дъното ви може да овърклокне процесора. Отворете раздела за инсталация на процесора (CPU installation section) в книжката за дъното. Ако наистина има тази възможност ще откриете в отделните раздели указания за настройки на BIOS или на джъмперите (jumpers) на дъното, които ви позволяват да настройвате FSB, волтажа на CPU (CPU voltage), PCI/AGP съотношението (PCI/AGP ratio) и т.н. Ако притежавате компютър дошъл от голям производител като HP, е много вероятно вашето дъно да не дава възможност за какъвто и да е клок, въпреки че това вече е голяма рядкост в наши дни.

Трябва ви по-добро захранване!

Сега е момента да проверите захранването си на компютъра. Както е при автомобилите, по-високата скорост изисква мощ, нестабилното захранване неизбежно води до нестабилен процесор, така че препоръчвам захранването да е поне 350 W. Може да намерите препоръки относно захранването на тези форуми:
(бел. пр. посочените по-долу форуми са на английски, така че за хората, които не разбират, давам следните линкове:
http://www.computers.bg/forum/list.php?catid=18
http://hardwarebg.com/forum/
http://www.setcom.bg/news/forum/
Това са бълг. Форуми, доста от хората там са специалисти, тези форуми не са толкова динамични, колкото тук, т.е. човек може да получи отговор след дни. И още нещо, преди да пускате там тема, все пак прочетете малко за проблема си и чак тогава го поставете, но в сериозен стил.)
А ето и форумите на английски:
http://forum.msi.com.tw/thread.php?threadid=1515&sid
http://forum.msi.com.tw/thread.php?sid=&...5095#post235095
http://forum.msi.com.tw/thread.php?threadid=31880&sid
http://forum.msi.com.tw/thread.php?threadid=1135&sid

И Intel и AMD процесорите са гладни за енергия, консумират от 40 до 100 W (особено new Prescott). Също така видео-картата взима 55 W. Ето, че само за два компонента от системата вече консумирате повече от 100 W.

Ползване на високите волтажи

Днес, почти всеки процесор може да работи на по-висока от предвидената скорост. Това важи с пълна сила, ако повдигнете малко волтажа на ядрото (core voltage). Точно както колата, която върви на по-висока скорост, иска повече мощ. Но това е и един от “най-рискованите” моменти при овърклока, ако прекалите ще изгорите процесора. Затова винаги трябва да вдигате волтажа стъпка по стъпка и никога да не превишавате повече от 15% над този, който е стандартно предписан (пример от nikter: процесор Athlon(tm) 1700+, предписан волтаж е 1.5 – 1.6 v, избирам горната граница за 100% и изчислявам колко ще е 115%, получава се 1.84 v, следователно не бива да се вдига над 1.84 v) По този начин е много лесно да се сдобиете с доста бърза машина, без да подлагате на риск процесора. Освен вдигане на волтажа на CPU, може да вдигнете и волтажа на паметта (memory) по същия начин. Естествено, след всичко това възниква нов проблем – температурата на чипа (chip temperature), така че охлаждането е много важно. С него ще се занимаем по-долу.

Скорост на паметта

Скоростта на паметта е свързана с FSB. Например паметите DDR 400 имат честота 200MHz, а класификацията на модула се води PC3200. Половината от увеличението, което ще получите при клок на CPU идва от увеличаване на скоростта, с която процесора говори на паметта. Когато купувате памет може да видите, че е тя има етикет 2-3-3-7-1T. А също може да чуете хората да казват, моята памет е 2-3-3-7. Но какво означава това? Отговора е:
CAS Latency = 2 clock cycles
tRCD = RAS to CAS delay = 3 clock cycles
tRP = RAS Precharge = 3 clock cycles
tRAS = Active to Precharge = 7 clock cycles
Command Rate = 1 clock cycle
При различните дъна, горенаписаното може да се именува различно, а и в някои BIOS-и може да не се показват всичките пет параметъра. Трябва да се консултирате с екипа по поддръжка на дъното ви и с книжката за дъното. Ако в BIOS-а имате, която и да е опция от посочените, може да се опитате да я променяте. Очевидно е, че колкото по-малко е числото, толкова по-бърза ще е паметта.
Повече за паметта, виж тук (отново са на английски, отново препоръчвам българските линкове, които дадох по-горе):
http://www.corsairmicro.com/corsair/prod...3707/index.html
http://forum.msi.com.tw/thread.php?threadid=38255&sid

Видео карта

За да клокнем видео-картата ни трябва едно допълнително пособие за овърклок на картата. Въпреки, че по-голяма част от производители включват различни инструменти за клок на картите в техните драйвъри или чрез допълнителна програма, повечето от тях не осигуряват това улеснение. Просто защото овърклока стресира системата и нарушава гаранциите дадени от производителя. Допълнителните инструменти, за които говоря, са универсални и са приложими за различни видеокарти, като не се влияят от вида производител. Някои от тези инструменти съм посочил по-долу:
1. RivaTuner
http://www.guru3d.com/
2. PowerStrip
http://www.entechtaiwan.com/
3. Rage3D Tweak (ATI cards only)
http://www.rage3d.com/index.php?node=r3dtweak
Моля, прочетете съответните им Хелпове, на съответните сайтове. А също, ако искате да отключите скритите опции на Nvidia картите за овърклок, отворете Ноутпад (Notepad) и напишете на бялото поле следното (с благодарност на Deathstalker, че го осигури):
Windows Registry Editor Version 5.00

[HKEY_LOCAL_MACHINE\SOFTWARE\NVIDIA Corporation\Global\NVTweak]
"Coolbits"=dword:ffffffff
"NvCplEnableHardwarePage"=dword:00000001
"NvCplEnableAGPSettingsPage"=dword:00000001

Съхранете новополученият файл като agpsetting.reg на десктопа си или някъде другаде. После го кликнете и той ще ви добави допълнителни опции в страничката на Nvidia видео-картата, които ще включват допълнителни резолюции (extra resolution settings) за десктопа, както и овърклокърски плъзгачи за паметта (memory) и ядрото (core) на картата.

(Лирично отклонение - споделено от nikter, как клокнах една мижава GeForce2 MX 400 и какъв е принципа на клока на видео-карта, написаното по-долу важи и за други карти, това е само един от методите:
Въпросният файл за който се говори в статията се сваля директно оттук, но това се отнася за карти нВидия
http://fearme.hit.bg/razni/NVidiaOverclock.reg
сваляте го и го пускате, той добавя допълнителна "страничка" Clock Frequency Settings. Ще намерите тази страничка така, по Десктопа с дясна мишка/Properties/Settings/Advanced/името на картата, бляблябля

Как става самият клок:
1. Започвате да вдигате САМО с по 10 MHz първо САМО memory clock frequency плъзгача, след всяко вдигане натискате Test Changes, а после Apply, внимавайте, само Apply, и не поставяте чавка в Apply at Startup. След вясо мръдване с по 10 МНz пускате някой тест (да речем 3D Mark 2003) и ако картината е без проблеми и дефекти - продължавате да вдигате. Но винаги само с по 10 и винаги след това тест. Играчка е, иска време, но ако не ви се сменя карта ви препоръчвам да го спазвате. По някое време ще стигнете максимума на картата, ще разберете това, когато картината ви забие (тогава спасението е или esc или студен рестарт) или почнат да се появяват и други неща по екрана, така наречените артефакти. Когато стигнете максимума си го записвате на листче, примерно и сваляте плъзгача, който досега сте вдигали, т.е. на Мемърито на нормалната честота, може направо да натиснете Restore Defaults.
2. Повтаряте същата операция САМО с Core Clock Frequency, пак така бавничко и спокойно с много тестове, до максимума, записвате на листчето и после връщате на Defaults.
3. Сега поглеждате записаните от вас на листче максимуми и изваждате от тях 15-20 MHz и така получавате максималните стабилни работни честоти, с които няма да имате проблеми. В зависимост от марката на картата могат да се очакват различни постижения, всеки сам си установява максимумите за своята.
4. Сега вдигате едновременно и двата плъзгача (и на Мемъри Клока и на Коър Клока), като ги вдигате изведнъж на честотите, които сте получили от точка 3, демек СТАБИЛНИТЕ, а НЕ МАКСИМУМИТЕ!!! Пак Test Changes, пак Apply, пак Тест с 3D Mark и наблюдавате, ако сметнете, че на теста се представя стабилно и положението с картината е добро остават тези честоти. Ако не е стабилно, намалявате и двата плъзгачаедновременно с по 10 МНz, пак Test Changes – Apply – 3D Mark и така, докато стане стабилно при 3D Mark Теста.
5. Чак след като сте установили стабилните честоти, можете да сложите чавка на Apply New Settings at Startup. После OK, OK и рестартирате.
(Продължавам със статията. Следват сайтове на китайски, затова ги прескочих. Направо нататък.)

Да смъкнем температурата

Охлаждането е може би най-важният аспект при овърклока. Овърклокът кара системата да се движи по-бързо, но така тя произвежда повече топлина. Ако CPU не се охлажда както трябва, няма да работи стабилно, а има и много голям шанс да го разрушите напълно. Радиатора и ветрилото, които Intel и AMD осигуряват към процесорите си са доста добри. Обаче, за да имаме максимална стабилност, трябва да си осигурим нещо по-добро от тях. Например, вентилатори за CPU са Vantec Tornado, Thermaltake volcano 7+, CoolerMaster Aero 4, Zalman CNPS7000A-AlCu и т.н. Подсигурете се, че охладителната система, която избирате ще е специфично направена за вашият процесор. Неправилно монтиран радиатор или използване на грешен модел може да увреди процесора ви. Също така е много важен въздушният приток в кутията на компютъра. Ако топлината не може да излезе от кутията, процесора все още е изложен на риск. Ето защо са необходими и допълнителни вентилатори, освен задъхващият се вентилатор към захранването. Групирането и завързването на кабелите вътре в кутията също може да помогне. И като допълнение, почистването на прахта в кутията с помощта на насочен компресиран въздух може да подобри въздушният обмен, но никога не ползвайте прахосмукачка, защото тя може да генерира статично електричество и да повреди компонентите по захранването.
Повече за охлаждането виж тук (английски):
http://www.antec-inc.com/pdf/article/info_DIYArticle3.html
http://www.antec-inc.com/pdf/article/info_DIYArticle2.html
http://forum.msi.com.tw/thread.php?threadid=1512&sid=
Повече за вентилатори за CPU, виж тук (английски):
http://forum.msi.com.tw/thread.php?threadid=40823&sid=
Повече за водното охлаждане, виж тук (английски):
http://forum.msi.com.tw/thread.php?threadid=40273&sid=

Намаляване на шума

Ако компютъра ви не е с водно охлаждане, той ще е доста шумен. За да намалите шума, прочетете тук (английски):
http://www.antec-inc.com/pdf/article/inf..._computing.html

Самият Овърклок

Самият Овърклок представлява увеличаване на честотата на FSB в BIOS-а, после рестарт на компютъра и тестване за стабилност. Повтаряте този процес, докато не установите максималната стабилна скорост. В случай, че дъното ви предлага 1 MHz-стъпки на увеличение на FSB (което повечето дъна имат), ще имате шанса наистина да стигнете до максималната скорост, като се приближавате бавно до горната граница малко по малко, от мегахерц на мегахерц. Естествено това няма да стане за един час, а ще трябва да си отделите един или два дни и да си поиграете с различните скорости и честоти. Накрая ще сте успяли да накарате вашето CPU да работи на най-високите възможни за ядрото му скорости.

Най-важното нещо, което трябва да се помни е да напредвате БАВНО!

По същият начин може да овърлокнете процесора, използвайки определен софтуер, въпреки че този метод може да не е толкова ефективен, колкото овърклока през BIOS-а на дъното. Подобен род софтуери са:
1. ClockGen
http://www.cpuid.com/
2. CPUFSB
http://mitglied.lycos.de/podien/

Промяната на FSB е прост метод и представлява влизане в екрана на настройките на BIOS-а, превключването от автоматичен на ръчен (manual) режим и избиране на FSB-скоростта, която желаете. Ето ви няколко пособия за проверка на компютърните ви настройки, особено за скоростта на процесора:
(май няма да е зле тези линкове да се заменят с подобни от Датата, но нямам време за това, нека някой друг, ако иска http://www.cpuid.com INCLUDEPICTURE "http://i.data.bg/forum/images/smiles/icon_wink.gif" \* MERGEFORMATINET 


)
1. CPU-Z

2. WCPUID (и за Linux)
http://www.h-oda.com
3. AIDA32
http://www.aida32.hu/aida32.php
4. PC Wizard
http://www.cpuid.com/
5. EVEREST
http://www.lavalys.com/
6. Motherboard Monitor
http://mbm.livewiredev.com/
7. HWiNFO and HWiNFO32
http://www.hwinfo.com/
8. Intel Processor Frequency ID Utility (само за Intel)
http://support.intel.com/support/process...ls/frequencyid/
9. AMD CPU Information Display Utility (само за AMD)
http://www.amd.com/us-en/Processors/Tech...182_871,00.html
За повече може да побраузите тук:
http://www.3degs.net/

Имайте предвид, че ако процесора е способен на 20% увеличение на скоростта или повече, това не означава, че видео-картата или паметта също са способни на такова увеличение. И другото, което трябва да помните е, че ако ще овърклоквате по FSB трябва да застопорите (т.е. Заключите (Lock)) AGP/PCI шината възможно най-близо до нейните стандартни честоти (Default Frequencies) (например, за PCI bus това е 33 MHz, а за AGP port е 66 MHz), иначе определено ще имате проблеми откъде ли не по дъното, демек видеокарта, вграден звук, а IDE каналите (IDE channels) могат да започнат да подават некоректни данни и други грешки.

Тест за стабилност и лимитиране (benchmark)

Целта на тестовете е да се натовари тежко системата във всеки един аспект, за да сте сигурни, че няма скрити проблеми и има стабилно представяне. Може да извършите тестването с помощта на специални тестови пакети, софтуери или игри. Целта на лимитирането е да се измери представянето на системата ви. При овърклока, лимитирането (benchmarking) може да ви покаже докъде се простират възможностите на конфигурацията ви при нагласяне на определени параметри.
Като тестов пакет може да пробвате Winbench, оттук:
http://www.etestinglabs.com/benchmarks/winbench/winbench.asp
Специален софтуер за тестване и лимитиране са:
1. CPU Burn ( и за Linux)
http://users.bigpond.net.au/cpuburn/
2. PCMark 04
http://www.futuremark.com/
3. Aquamark 3
http://www.aquamark3.com/
4. SiSoftware Sandra Standard 2004 (има вече и 2005)
http://www.sisoftware.net/
5. Prime95 (и за Linux)
http://www.mersenne.org/
6. Memtest86 ( и за Linux)
http://www.memtest86.com/
7. Memtest86+ (и за Linux)
http://www.memtest.org/
8. Super PI (и за Linux)
http://pw1.netcom.com/~hjsmith/Pi/Super_Pi.html (версия за Windows)
ftp://pi.super-computing.org/Linux/super_pi.tar.gz (версия за Linux)
9. ScienceMark
http://www.sciencemark.org/

За тест на клокната видео-картата може да ползвате игри като Quake 3 и Unreal Tournament demo и да ги оставите да се превъртат. Трябва след рестарт да можете да въртите една игра поне два часа без проблем. Също може да ползвате 3DMark03 от FUTUREMARK (сваля се от http://www.futuremark.com/ ).
1. Unreal Tournament (и за Linux)
http://www.unrealtournament.com/
2. Wolfenstein: Enemy Territory (и за Linux)
http://games.activision.com/games/wolfenstein/
3. Quake (и за Linux)
http://www.idsoftware.com/games/quake/

Заключение

Съветвам ви да прочетете този наръчник още веднъж преди да овърклоквате, за да сте сигурни, че не сте пропуснали нищо. Желая ви успешен опит в клока, забавлявайте се! Ето и още един наръчник, с който да направите системата си по-щастлива и здрава (е, това вече нема го превеждам [image: image1.png]


):
http://www.antec-inc.com/pdf/article/info_DIYArticle4.html
В повечето BIOS делителят на FSB : RAM не е даден в този вид 1:1 или 2:3, а е даден в проценти.
За ваше улеснение ви давам тази табличка, това са процентните съотношения, който присъстват в моя BIOS в Advanced Chipset Feature/ Memory Frequency:

Делител/Съотношение--------Делител/Съотношение
-------FSB : RAM---------------------в проценти

-----------2:1-------------------------------50%
-----------5:3-------------------------------60%
-----------3:2-------------------------------66%
-----------4:3-------------------------------75%
-----------5:4-------------------------------80%
----------50:42-----------------------------83%
-----------1:1------------------------------100%
-----------5:6------------------------------120% (не знам защо в една от таблиците в статиите, автора е решил, че 120% е 4:5)
-----------4:5------------------------------125%
-----------3:4------------------------------133%
-----------2:3------------------------------150%
-----------3:5------------------------------166%
-----------1:2------------------------------200%
към клокерския буквар
към клок на RAM
към тестовете за стабилност на клока
отключване на някои процесори
